Showing Tag: " die aap in jou koffie" (Show all posts)
Posted by Paul Joubert on Sunday, November 20, 2016, In : Woord van die Week
('n twissieke, neulende, sanikende vrou)
Genoem na Xantippe, die eggenote van die Griekse Wysgeer, Sokrates (469-399 v.C). 'n 19de eeuse Nederlandse woordeboek beskryf haar as "'n kwade wyf, huisdraak, helleveeg, huiskruis, 'n broekdraagster" - lieftallige bondeltjie dus.
Ongelukkig is hierdie tekening totaal ongegrond. Sokrates het met haar getrou toe hy so 50 of 55 jaar oud was. uit die huwelik is drie seuns gebore - wat 'n mens dadelik laat dink dat hulle dalk soms nader aan mekaar was as w...
Posted by Paul Joubert on Wednesday, November 16, 2016,
(dag voor Donderdag wat op Dinsdag volg)
Genoem na een van die hoofgode in die Noorse mitologie, Odin, wat in Germaans as Wodan weergegee, dus is Woensdag "dag van Wodan". Hy was die god van wysheid, die digkuns en oorlog. Hy was ook die beskermgod van helde: Die gesneuweldes sluit by hom in Valhalla aan. Die wolwe Geri en Freki, en die rawe Huggin en Munnin was aan hom onderdanig. Sy perd, Sleipnir, het agt bene gehad, tande waarop Germaanse letters gegraveer was en die vermoë om deur die lu...
Posted by Paul Joubert on Sunday, November 13, 2016, In : Woord van die Week
Uzi ('n kompakte automatiese wapen wat wêreldwyd gebruik word)
Genoem na die Israelse leëroffisier, Uziel "Uzi" Gal (Gebore in Duitsland as Gotthard Glass 1923 - 2003), wat die wapen na die Arab-Israeli-oorlog van 1948 ontwerp het.
Gal het dit op vroeëre Tsjeggiese wapens gebaseer waarvolgens patrone in die loop gestoot is uit 'n magasyn wat in die greep pas. Dit is die voorkeurwapen van dwelmsmokkelaars omdat dit maklik en vinnig gelaai kan word en akkuraat skiet, selfs wanneer dit auotmati...
Posted by Paul Joubert on Wednesday, September 28, 2016, In : Spreekwoorde en waar hulle vandaan kom
Rosettasteen (kliptablet wat in 1799 deur ene Boussard of Bouchard in Egipte gevind is en waarop 'n inskripsie in drie tale verskyn). Genoem na die stad Rosetta (tans Rashid) in die nabyheid waarvan die klip ontdek is. Die ontsluiting van die tale het daartoe gelei dat die hiërogliewe ontsyfer kon word. Die inskripsie verhaal die gunste van Ptolemeus V epifanus (205-180 v.C.) in hiërogliewe, demoties en Grieks.
Die steen is swart graniet, 114cm lank, 72cm wyd en is reeds in die Oudheid gebr...
Posted by Paul Joubert on Thursday, December 10, 2015, In : Woord van die Week
(wellustige jong meisie wat volwasse mans se koppe laat draai)
Genoem na die hoofkarakter, Lolita, in 'n roman van die Russies-Amerikaanse skrywer, Wladimir Wladimirowitsj Nabokof (1899 - 1977). Die Nabokof-familie was drietalig, wat Wladimir later ook benut het deur die eerste blokkiesraaaisels in Russies saam te stel. Lolita se eintlike naam in die boek is Dolores Haze, maar sy het verskeie troetelname, naamlik Dolly, Lo, Lola en dan Lolita.
Die verhaal gaan oor 'n 37-jarige dosent, Humbert ...
Posted by Paul Joubert on Monday, November 30, 2015, In : Woord van die Week
(boontjievormige deel van die vagina wat, na talle vrouens beweer, 'n erogene sone bevat wat tot hoë vlakke van seksuele opwekking en kragtige orgasmes kan lei as dit gestimuleer word)
Genoem na die Duitse gebore geneesheer en wetenskaplike, Ernst Gräfenberg (1881-1957) (die G kom van sy van), wat die intra-uteriene apparaat ontwikkel het.
Hy is verder bekend vir sy studie van die rol van die vroulike genitalieë en uretra tydens orgasmes. In 1981 het twee Amerikaanse seksoloë dié deel die...
Posted by Paul Joubert on Monday, September 28, 2015, In : Woord van die Week
(kwytskelding van straf as gevolg van 'n misdaad opgelê).
Genoem na die moeder van die Muses, Mnemosune, die godin van die geheue of herinnering. Die toepassing is dat by amnestie alle skuld nie net vergewe word nie, maar teoreties ook vergeet word.
Die Aap in jou Koffie
Afrikaanse Eponieme van A tot Z
Posted by Paul Joubert on Wednesday, August 26, 2015, In : Afrikaans: Taal
Genoem na 'n Nederlandse fotograaf, Israël David Kiek (1811-1899). Sy van het in Nederland sinomiem geword met 'n pretensielose foto, die kiekie. Hy het in 1858 sy ateljee (en sy vrou en 9 kinders) tussen die stasie en die beroemde universiteit in Leiden ingerig en vir veral sy groepfoto's van studente bekend geword.
Dit kon eintlik nie anders nie. Hy het die ekonomiese aanbod van drie albumportrette vir een gulde op hulle gemik. Die onderwerp van hierdie foto's was dikwels 'n klomp steieren...
Posted by Paul Joubert on Friday, June 12, 2015, In : Afrikaans: Taal
(aantreklike pop met volwasse lyf en vervangbare klere en toebehore) Genoem na Barbara Handler, die dogter van Ruth Handler wat die pop in 1959 geskep het Sy het die sowat 28cm lange speelding die volle naam van Barbara Millicent Roberts gegee. Haar model was 'n Duitse pop, Bild Lilli, wat gebaseer was op 'n strokiesprentkarakter in die (intertyd) Wes-Duitse koerant, Bild Zeitung. Nie alle volwassenes was tevrede met die lyfie van die pop nie: Amerikaanse moeders het in 1958 in 'n voorproduks...
Posted by Paul Joubert on Monday, May 18, 2015, In : Afrikaans: Taal
(vroeëre tydrekening wat op 1 Januarie 45 v.C. van krag geword het). Genoem na die Romeinse veldheer, staatsman en skrywer, (Gaius) Julius Ceaser (100-44 v.C.), wat die tydsrekening ingestel het. Op daardie stadium was die Romeinse kalender drie maande agter die werklikheid. 'n Jaar vroeër het Julius die Aleksandrynse sterrekundige, Sosigenes, gevra om 'n oplossing vir die probleem te vind. Hy het voorgestel dat by wet gereël moes word dat die jaar voortaan uit 365 dae en 6 uur sou bestaan...
Posted by Paul Joubert on Friday, April 17, 2015, In : Afrikaans: Taal
Abrakadabra (towerfurmule in driehoekvorm oorspronklik op perkament geskryf en om die nek gedra as afweermiddel teen siektes). Die vroegste optekening van dié formule wat bewaar gebly het, is dié in Latyn deur Quiintus Severus Sammonicus (c. 200 n.C.). Aanvanklik is dit net beskou as 'n geheime magswoord van die gnostiese sekte van Basiliedes (c.125 n.C.). Later is dit toegeskryf aan Grieks Abraxas, die naam van die oppergod van die Basilidiane, en dit is dus as 'n uiters kragtige woord bes...